 Ni jambo la kufedhehesha sana kwamba, miongoni mwa wanahabari na wanaharakati ambao leo hii wanaonekana kuwanyoshea vidole makamanda wa ufisadi wakiwatwisha kila aina ya sifa na majina mabaya, ndio hao hao waliotusuta baadhi yetu wakati tulipoeleza bayana tangu mwanzo kwamba, kashfa ya Richmond ilifinyangwa lengo likiwa moja la kuinusuru CCM kwa njia za kisanii kwa namna ile ile ilivyofanyika bungeni wiki mbili zilizopita wakati spika alipotangaza kuufunga mjadala huo. 